0198.xml
ثانیہ مرزا نے پان پیسفک اوپن ٹینس ویمنز ڈبلز ٹائٹل اپنے نام کر لیا
ٹوکیو ۔ 20ستمبر (اے پی پی) بھارت کی سٹار پلیئر ثانیہ مرزا نے پان پیسفک اوپن ٹینس ویمنز ڈبلز ٹائٹل اپنے نام کر لیا۔ ثانیہ مرزا اور کارا بلیک نے فیصلہ کن معرکے میں مگوروزا اور سوریز کی جوڑی کو دلچسپ مقابلے کے بعد شکست دے کر ٹائٹل جیتنے کا اعزاز حاصل کیا۔ جاپان میں کھیلی گئی چیمپئن شپ کے ویمنز ڈبلز ایونٹ کے فائنل میں بھارت کی ثانیہ مرزا اور ان کی زمبابوین جوڑی دار کارا بلیک نے انتہائی شاندار کھیل پیش کرتے ہوئے مگوروزا اور سوریز کی جوڑی کو اعصاب شکن مقابلے کے بعد سٹریٹ سیٹس میں 6-2 اور 7-5 سے ہرا کر ٹائٹل اپنے نام کیا۔ واضح رہے کہ ثانیہ مرزا نے رواں برس کھیلے گئے سال کے چوتھے اور آخری گرینڈ سلیم ٹینس ٹورنامنٹ یو ایس اوپن مکسڈ ڈبلز ٹائٹل بھی اپنے نام کیا تھا
APP
20.09.14
0198p.xml
ثانیہ ڈبلز ٹائٹل دفاع کرنے میں کامیاب
ٹوکیو(اسپورٹس ڈیسک) بھارتی ٹینس کوئین ثانیہ مرزا اور زمبابوین پارٹنر کارا بلیک پین پیسفک ویمنز ٹینس میں ڈبلز ٹائٹل کا دفاع کرنے میں کامیاب ہوگئیں،ٹاپ سیڈ پلیئرز نے فیصلہ کن معرکےمیں اسپینش حریفوں گاربین مگروزاورکارلاسواریزنیواروکو6-2 اور 7-5 سے شکست دی،حالیہ دنوں میں ثانیہ کی یہ دوسری ٹائٹل فتح ہے،یوایس اوپن کے مکسڈ ڈبلز میں انھوں نے برازیلین پلیئر سواریز نیوارو کے ہمراہ بھی چمیپئن بننے کا اعزاز پایا تھا،ثانیہ کی اگلی منزل انچیون کے ایشین گیمز ہوں گےجس میں وہ بھارت کو گولڈ میڈل دلانے کی مضبوط دعویدار ہیں۔
express
21.09.14